Ռանիա Ալ-Եասին

Ռանիա Ալ–Եասին (), ի ծնէ տրուած անուն՝ Ռանիա Ֆայսալ Ալ-Եասին, , ծնած՝ 31 Օգոստոս 1970, Քուէյթ), Յորդանանի թագուհի, Յորդանանի Հաշիմեան թագաւորութեան թագաւոր Ապտալլահ Երկրորդ Իպն Ալ-Հուսէյն Ալ-Հաշիմիի կինը։

 Կենսագրութիւն 
Ռանիա Ալ–Եասինը ծնած է 31 Օգոստոս 1970–ին Քուէյթի մայրաքաղաք Քուէյթի մէջ, պաղեստինցի ընտանիքի մէջ, որ կը պատկանէր միջին դասակարգի։ Ռանիան մանկաբոյժի դուստր է։ Ան դպրոցը եւ համալսարանը աւարտած է բարձր յառաջադիմութեամբ։ Կրթութիւնը շարունակած է արտասահմանեան ուսումնական հաստատութիւններու մէջ. սորված է Քուէյթի New English School դպրոցին մէջ, ապա Գահիրէի Ամերիկեան Համալսարանին մէջ (American University in Cairo) ուսումնասիրած է առեւտրական կառավարում։
մինի|ձախից|200px|Ռանիա Ալ–Եասին, 2005 թ

1990-ականներու սկիզբը Ռանիային ընտանիքը ստիպուած կ'ըլլայ Քուէյթէն փախչիլ՝ Յորդանան, որովհետեւ Քուէյթի՝ իրաքեան գրաւումի ազատագրելէ ետք պաղեստինցիներուն կը մեղադրէին նուաճողներու հետ համագործակցելու մէջ։

Ատկէ ետք, երբ Apple ընկերութեան յորդանանեան ներկայացուցչարանի մէջ Ռանիային կը մերժէն ղեկավար պաշտոն տալ (այդ ժամանակ ան 22 տարեկան էր), ան բարկացած կը հեռանայ եւ աշխատանքի կ'անցնի Ամմանի Citibank-ին մէջ, որ կը պատկանէր Ապտուլլա արքային քրոջ եւ փեսային։ Այդ դրամատան գրասենեակին մէջ 1993 թուականի գարնան առաջին անգամ կը հանդիպին աղջկան եւ արքայազնի հայացքները։ 10 Յունիս 1993-ին կատարուեցաւ զոյգի հարսանեկան արարողութիւնը։ Ռանիան թագուհիի տիտղոս ստացաւ Հուսէյն թագաւորի մահուան եռամսեայ պաշտոնական սուգէն ետքԹագի գանձը։

Ռանիա Ալ–Եասինը ճանչցուած է որպէս աշխարհի ամենագեղեցիկ թագուհինԱշխարհի 10 գեղեցկագույն թագուհիները։

 Ընտանիք 
Երեխաները՝
 Արքայազն Հուսէյն, ծնած է՝ 28-06-1994
 Արքայադուստր Իման, ծնած է 27-09-1996
 Արքայադուստր Սալմա, ծնած է՝ 26-09-2000
 Արքայազն Հաշեմ, ծնած է՝ 30-01-2005
 Հասարակական եւ պետական գործունեութիւն 
1995 թուականին իր կողմէն հիմնադրուած Յորդանանի ֆոնտ՝ ոչ պետական կազմակերպութեան գլխաւոր՝ թագուհին կանանց կ'օգնէ մասնակցութիւն ունենալ երկրի տնտեսական կեանքին մէջ եւ ստեղծել նոր ընկերութիւններ։

Ռանիա Ալ-Եասինը Էքստեռնեան համալսարանի (Մեծ Բրիտանիա, 2001) պատուաւոր դոկտոր է. կոչումը ստացած է «ժամանակակից աշխարհի կնոջ դէրի բարձրացման եւ արաբա-եւրոպական հարաբերութիւններու զարգացման մէջ ունեցած ներդրման համար»։ Կը հովանաւորէ մարաթոնեան վազորդներու «Անապատի գաւաթ» ամենամեայ միջազգային մրցոյթը (կ'անցնէ Wadi Rom անապատի մէջ, Յորդանան), ինչպէս նաեւ կենդանիներու պաշտօանութեան ուղղուած շարք մը միջոցառումներ։

 Հետաքրքիր փաստեր 
 Ռանիան կը սիրէ հագնիլ մաքուր ոսկիէ պատրաստուած կոշիկներ (զոյգի կշիռքը մօտ 400 կրամ է), որոնք զարդարուած են ադամանդներով։
 Ռանիա թագուհին ստացած է երկրին զինուած ուժերու պատուաւոր գնդապետի կոչումը։ Միաժամանակ իր ամուսինը՝ Ապտուլլա արքան, Ռանիային նշանակած է զինուորականներու եւ անոնց ընտանիքներուն պաշտպանութեան միութեան ղեկավար։
 Ռանիան կարդացած է Հերի Փոթըրի մասին բոլոր գիրքերը։
 30 Դեկտեմբեր 2008-ին Ռանիա թագուհին այցելած է Հուսէյն թագաւորի անուան հիվանդանոցի՝ նուիրատու արեան ընդունման բաժինը եւ արիւն յանձնել անոր համար, ովքեր տուժած էին Կազայի հատուածին մէջ իսրայէլական «Հալած կապար» ռազմական գործողութեան ժամանակՌանիա թագուհին արյուն է հանձնել, որ օգնի Գազայի հատվածում վիրավորվածներին։

 Պատկերասրահ 

 Ծանօթագրութիւններ 

 Արտաքին յղումներ 
 Պաշտօնական կայք 
Աշխարհի 10 գեղեցկագոյն թագուհիները
 Թագուհու լուսանկարները
 Ten Questions for Queen Rania on Time.com 
 Wolf Blitzer interviews Jordan’s Queen Rania, CNN, October 26, 2007

Ստորոգութիւն:Յորդանանի թագուհիներ
Ստորոգութիւն:1970 ծնունդներ
Ստորոգութիւն:31 Օգոստոսի ծնունդներ
Ստորոգութիւն:Քուէյթ ծնունդներ